《二十九日岁除》
元代·方回

六十年前幼学儿，端平明日改嘉熙。
黟川亡妹来归日，歙陇先君改葬时。
学问文章成画饼，科名官爵着饶棋。
细思未觉家声坠，能忍穷人不是痴。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。